**ОСНОВНО УЧИЛИЩЕ “ЛЮБЕН КАРАВЕЛОВ” СВИЛЕНГРАД**

**ул.”Хан Аспарух” №50, тел.0379/73154, e-mail: info-2605003@edu.mon.bg**

**Утвърждавам:**

**Директор:……………………**

**Стефан Каймаков**

**СТРАТЕГИЯ ЗА ПОВИШАВАНЕ КАЧЕСТВОТО НА ОБРАЗОВАНИЕТО И ПОВИШАВАНЕ РЕЗУЛТАТИТЕ ОТ НВО ПО**

 **БЪЛГАРСКИ ЕЗИК И ЛИТЕРАТУРА ЗА IV КЛАС**

С тези мерки се цели да се подобряват непрекъснато условията и редът за разработване на ефективна вътрешна училищна система за осигуряване на качеството на образованието.

Мерките са съобразени с принципите и изискванията към институциите за усъвършенстване на процесите за управление на качеството. Качеството на образованието в ОУ „Любен Каравелов” се осигурява при спазване на следните принципи:

1.      ангажираност, сътрудничество и социален диалог между всички участници в процеса на образованието и обучението;

2.      удовлетвореност на участниците в процеса на обучението и на другите заинтересовани лица;

3.      приемственост на политиките и постиженията, прилагане на добри педагогически практики;

4.      непрекъснатост, прозрачност и демократичност в процеса за повишаване на качеството в институцията;

5.      целенасоченост към постигане на високи резултати в процеса на обучение и образование;

Управлението на качеството е непрекъснат процес на взаимодействие между факторите и условията, от които зависи качеството на образованието и обучението, и резултатите от него. Този процес се осъществява на национално, регионално и институционално равнище.

**I. РАЗРАБОТВАНЕ НА ВЪТРЕШНА СИСТЕМА ЗА ОСИГУРЯВАНЕ НА КАЧЕСТВОТО НА ОБРАЗОВАНИЕТО И ОБУЧЕНИЕТО**

Вътрешната система за осигуряване на качеството е съвкупност от взаимносвързани действия и мерки за постигане, поддържане и развиване на качеството на провежданото образование.

Вътрешната система за осигуряване на качеството включва:

1.  годишен план-график за провеждане на дейностите по самооценяване;

2.  условията и реда за измерване на постигнатото качество чрез самооценяване.

Политиката и целите по осигуряване на качеството се разработват от директора, съответно от ръководителя на институцията в съответствие със стратегията за развитие на институцията.

Органи за управлението на качеството са:

 -       директорът

-       педагогическият съвет

Директорът на ОУ „Любен Каравелов” :

1.      Организира, контролира и отговаря за цялостната дейност по функционирането на
вътрешната система за управление на качеството;

2.      Разработва политиката и целите по осигуряване на качеството;

3.      Определя отговорника по качеството;

4.      Определя състава на комисия;

5.    Утвърждава годишен план-график за провеждане на дейностите по самооценяването след приемането му от съответния орган и коригиращите мерки в хода на изпълнението му;

Педагогическият съвет приема:

1.      мерките за повишаване на качеството на образованието;

2.      годишния план-график за провеждане на дейностите по самооценяване;

3.      годишния доклад за резултатите от проведеното самооценяване.

Директорът на училището отговаря за функционирането на вътрешната система за осигуряване на качеството, като със заповеди организира изпълнението на следните дейности:

·      анализ на резултатите от изпълнението на целите на институцията;

·      анализ на силните и слабите страни, на възможностите и рисковете за развитието на институцията;

·      посочване на индивидуалния напредък на всеки ученик по отношение на неговите образователни резултати;

·      посочване на специфичните за институцията ключови фактори, които влияят на качеството на предоставяното образование;

·      планиране на ежегодните дейности за постигане на целите от стратегията за развитие на институцията;

·      изпълнение на планираните дейности от плана за действие към стратегията за развитие на институцията и реализиране на заложените в нея цели;

 . определя комисията, която извършва самооценяването – нейния състав, задачите и сроковете за изпълнение;

Докладът от самооценяването е част от ежегодния отчет за изпълнението на плана за действие към стратегията за развитието на училището.

     Правилата за прилагането на вътрешната система за осигуряване на качеството се разработват от комисията и се приемат от органа като част от правилника за дейността на обучаващата институция. Те включват:

1.      правомощията на участниците във вътрешната система за осигуряване на качеството;

2.      реда за организиране и провеждане на самооценяването;

3.      реда и начина за съхранение на доказателствените материали за проведеното самооценяване;

4.      начина за информиране на обществеността за получените резултати от проведеното самооценяване в обучаващата институция.

Годишният план-график съдържа дейностите по самооценяването, групирани по критериите за качество, като задължително се посочват видът на инструментариума към тях, сроковете и отговорните лица за изпълнението им.

План-графикът се утвърждава от директора на училището в началото на учебната година.

**II. УСЛОВИЯ И РЕД ЗА ИЗМЕРВАНЕ НА ПОСТИГНАТОТО КАЧЕСТВО**

Самооценяването се извършва по предварително определени критерии и показатели към тях.

Критериите може да се групират по следните области на оценяване:

1.  управление на институцията – ефективно разпределяне, използване и управление на ресурсите за повишаване на качеството на образование;

2.  образователен процес – обучение, възпитание и социализация;

3.  взаимодействие на всички заинтересовани страни.

Показателите към всеки критерий са количествени и/или качествени и определят равнището на качеството по съответния критерий.

Критериите се оценяват с точки, като максималният общ брой точки по всички критерии е 100.

Максималният брой точки за всеки критерий се разпределя по показатели в четири равнища на оценяване.

Постигнатото качество се определя чрез крайна оценка, която се формира от сбора от получените точки по всички критерии.

Крайната оценка на постигнатото качество може да e със следните количествени и качествени равнища:

1.  отлично – при крайна оценка от 91 до 100 точки;

2.  добро – при крайна оценка от 66 до 90 точки;

3.  задоволително – при крайна оценка от 46 до 65 точки;

4.  незадоволително – при крайна оценка до 45 точки включително.

Самооценяването се провежда по процедури, утвърдени от директора на училището.

**III. МОНИТОРИНГ НА УЧИЛИЩНАТА СРЕДА**

 За осигуряване на качеството на образование в ОУ „Любен Каравелов” се осъществяват методическо подпомагане и мониторинг. Причините за занижен годишен успех и резултати от Национално външно оценяване е вследствие на:

1. основен проблем в училището е невладеенето на официален български език;
2. голям процент от учениците не са посещавали редовно или изобщо детска градина;
3. не владеят български език и срещат много трудности още от първи клас, тъй като имат проблеми с говоренето и разбирането;
4. срещат трудности при артикулацията на думите;
5. имат малък лексикален запас, от което следва, че не могат да се изразяват и общуват свободно;
6. присъстват като пасивни участници в речта ( много често е необходимо да се назове на майчиния им език от техен съученик, за да разберат лексикалното значение на думите );
7. липсва достатъчна мотивация за учебен труд и/или натрупани в последните години пропуски при овладяване на знания, умения и компетентности, поради условията за обучение в електронна среда;
8. трудности при работа с деца, чиито родители работят в чужбина и са оставени на грижите на възрастни баби и дядовци;
9. трудности при работата с деца от семейства с липсващ родител;
10. слаб родителски контрол и неглижиране на образователния процес в условията на извънредна епидемична обстановка;
11. липсата на умения на самите родители за работа в платформи или с различни електронни образователни ресурси, което затрудни образователния процес особено в начален етап;

**IV. УТВЪРЖДАВАНЕ НА ЦЕЛИ И МЕРКИ ЗА ПОСТИГАНЕ НА ПО-ВИСОКИ РЕЗУЛТАТИ**

|  |  |
| --- | --- |
| **ПОСТАВЕНИ ЦЕЛИ** | **КОНКРЕТНИ МЕРКИ** |
| 1. Овладяване на говорим български език.
2. Изграждане на умения за четене и писане.
3. Създаване на умения за извличане на информация от текст.
 | 1. Необходимост от по-добра мотивация на учениците за усвояване на учебния материал.
2. Предварителен прочит при четене на художествена творба, както и задължителният й анализ, с цел по-задълбочено разбиране на съдържанието.
3. Усвояване на граматичните правила и превръщането им в автоматизирани навици като гаранция за висока езикова култура.
4. Необходимост в часовете по БЕЛ още в началния етап да се наблегне на упражненията, свързани с разбирането на прочетен текст, с цел да се извлече необходимата информация от него.
5. Задължително провеждане на консултации по БЕЛ за всички ученици.
6. Консултациите по останалите учебни предмети да са насочени към овладяването на български език.
7. Изграждане на умения за работа с тест по формата на МОМН.
8. Критериите за оценяване на тестовите изпитвания да са съобразени с утвърдените от МОМН за НВО.
9. Да се осъществи приемственост между началният учител, прогимназиалният учител и възпитателят, за да набележат мерки за отстраняване на пропуските.
10. Използване на възможностите за работа по проекти и национални програми за повишаване на качеството на обучение по БЕЛ.
11. Активно взаимодействие по посока повишаване на качеството на обучение по БЕЛ между възпитателите и преподавателите.
12. Разбиране, сътрудничество и взаимодействие между родители, учители и възпитатели.
13. Мотивиране на учениците за усвояване на български език, чрез включване във викторини, състезания, езикова верижка, изложби, празници по БЕЛ и др.
14. Да се търсят други формати за изява на учениците, допринасящи за повишаване на тяхната мотивация за активно участие в обучението по български език и литература: журналистически интервюта, рубрики, конкурс за преразказ или есе и т.н.
15. Упражняване на пробно външно оценяване през април / с определено време и квестори /.
 |

**V. ОЧАКВАНИ РЕЗУЛТАТИ**

1. Действащ единен комплекс от мерки на училищно ниво, основаващи се на системно наблюдение, анализ, оценка и прозрачност, от които да произтичат коригиращи действия, съобразно установените потребности.
2. Намаляване броя на отсъствията на учениците от училище.
3. Осигуряване на подходяща образователна подкрепа за развитието на всеки ученик, според неговите личностни потребности и възможности.
4. Засилване на партньорство и координация в институцията на различните нива.
5. Подобряване на резултатите от обучението по Български език и литература и Национално външно оценяване по български език и литература.

**VI. ФИНАНСИРАНЕ**

 Дейностите за изграждане и функциониране на вътрешна система за осигуряване на качеството на образованието и обучението се финансират със:

* средства от субсидия по формула и от собствени приходи;
* спонсорство и дарения;
* проекти и национални програми и др.